আনিসের কাজ স্থাপত্যিক আকারের মহাপ্রদর্শনী। আকারের ভেতর দিয়ে আকার এবং তারপরও এ-শিল্পী আরো ত্রিকোণ-চৌকোণ অজস্র আলো-অন্ধকারের প্রথম চোখ-চেনা বিষয় পাঠ করাতে চেয়েছেন, তারপর আধো-চেনা রূপ দেখিয়েছেন এবং সবশেষে অচেনাকে জানান দিতে চেয়েছেন। আনিসের ছবি বাসন্তবধর্মী। আচ্ছা, সব ছবিই কি বাসন্তবধর্মী হতে বাধ্য নয়! মানুষ তো তার বাসন্তবিক বেঁচে থাকার বাইরে যেতে পারে না। জীবন যখন বিবিধ জ্যামিতিক পরিসরে বাস করে, অভিজ্ঞতা অর্জন করে, তখন তা-ই তো তার বাসন্তবতার প্রধান অনুষঙ্গ। আনিস এ-অভিজ্ঞতাই শিল্পরূপে প্রকাশ করেছেন। যে-শিল্পীর কাজ দর্শককে নতুন স্পেসে নিয়ে যেতে পারে না, তাকে আমরা সৃজনশীল বলতে পারি না। আনিস সৃজনশীল। তিনি আমাদের চোখকে নতুন অভিজ্ঞতা দিয়েছেন। আমরা পরিচিত লোক থেকে এক ভিন্ন লোকের স্বাদ পেয়েছি তাঁর কাজে।